પોતાને ફસાવવાનું મોટુ કાવત્રુ થયું હોવાનો કલ્યાણસિંહે દાવો કર્યો હતો. ચંપાવતે કહ્યું કે 25 વર્ષથી ભાજપ અને આરએસએસમાટે કામ કરતો હતો. મારૂ વધતુ કદ અને સાબરકાંઢા લોકસભા બેઠકની દાવેદારીનાં પગલે મને ફસાવવામા આવ્યો છે. પોલીસ પાસે મારી સામે કોઇ પુરાવા નથી. 164નાં નિવેદનો લખાયા પણ ખોટા હતા. ચંપાવતે દાવો કર્યો કે તેની પાસે પોતાની વાત સાબિત કરવા માટે ઓડિયો વીડિયો રેકોર્ડિંગ અને અન્ય પુરાવા પણ છે. જે ટુંક જ સમયમાં તે જાહેર કરશે. જો આ દરમિયાન મને કાંઇ પણ થશે તો તેનાં માટે ભુપેન્દ્રસિંહ ચુડાસમા અને આનંદીબેન પટેલ જવાબદાર રહેશે.